ส่วนที่ 3

ฐานะทางการเงินและผลการดำเนินงาน

13. ข้อมูลทางการเงินที่สำคัญ

  งบการเงินรวม

  ----------------------------------------------------------------------------------------------------------
  งบดุล                                       ณ วันที่                                                   
  ------------------------------------------ ------------ ------- ------------- ------- ------------ -------
                                             31-ธ.ค.-56           31-ธ.ค.-55            31-ธ.ค.-54   
                                                                  (ปรับปรุงใหม่)                        

                                             ล้านบาท       ร้อยละ   ล้านบาท        ร้อยละ   ล้านบาท       ร้อยละ

  เงินสดและรายการเทียบเท่าเงินสด                 27.14        2.1     30.20         2.4     10.21        1.0

  ลูกหนี้การค้าสุทธิ                               297.27       22.7    295.64        23.5    284.30       24.0

  สินค้าคงเหลือ                                 167.52       12.8    160.55        12.8    161.23       14.0

  สินทรัพย์หมุนเวียนอื่น                            10.88        0.8     9.95          0.8     11.59        1.0

  รวมสินทรัพย์หมุนเวียน                           502.80       38.4    496.34        39.5    467.33       40.0

  สุกรพันธุ์สุทธิ                                  7.65         0.6     7.99          0.6     7.41         1.0

  ที่ดิน อาคารและอุปกรณ์สุทธิ                       435.73       33.3    388.63        30.9    347.27       30.0

  ที่ดินรอการพัฒนาสุทธิ                            332.09       25.4    332.09        26.4    332.09       28.0

  สินทรัพย์ไม่หมุนเวียนอื่น                          29.81        2.3     32.02         2.5     21.69        2.0

  สินทรัพย์รวม                                  1,308.09     100.0   1,257.07      100.0   1,176.96     100.0

  เงินเบิกเกินบัญชีและเงินกู้ยืมระยะสั้น                325.33       24.9    316.39        25.2    524.50       45.0

  เจ้าหนี้การค้า                                 182.72       14.0    181.97        14.5    126.92       11.0

  หนี้สินระยะยาวที่ถึงกำหนดชำระภายในหนึ่งปี           34.22        2.6     33.51         2.7     17.90        2.0

  หนี้สินหมุนเวียนอื่น                              24.39        1.9     34.35         2.7     87.16        7.0

  รวมหนี้สินหมุนเวียน                             566.65       43.3    566.22        45.0    756.48       64.0

  หนี้สินระยะยาว                                93.15        7.1     78.25         6.2     50.24        4.0

  สำรองผลประโยชน์ระยะยาวของพนักงาน             36.07        2.8     32.90         2.6     33.79        3.0

  หนี้สินรวม                                    695.87       53.2    677.37        53.9    840.51       71.0

  ส่วนของผู้ถือหุ้นของบริษัท                         610.95       46.7    578.33        46.0    329.52       28.0

  ส่วนของผู้มีส่วนได้เสียที่ไม่มีอำนาจควบคุมของบริษัทย่อย   1.26         0.1     1.36          0.1     6.93         1.0

  ส่วนของผู้ถือหุ้น                                612.22       46.8    579.70        46.1    336.44       29.0

  รวมหนี้สินและส่วนของผู้ถือหุ้น                      1,308.09     100.0   1,257.07      100.0   1,176.96     100.0
  ----------------------------------------------------------------------------------------------------------

  --------------------------------- ---------- ------- ------------- ------- ---------- -------
  งบกำไรขาดทุน                       ประจำปี                                              

                                    2556               2555                  2554       
                                                       (ปรับปรุงใหม่)                      

                                    ล้านบาท     ร้อยละ   ล้านบาท        ร้อยละ   ล้านบาท     ร้อยละ

  รายได้จากการขาย                    1,992.96   98.7    1,822.93      98.7    1,682.01   98.9

  รายได้อื่น                           26.27      1.3     23.23         1.3     18.12      1.1

  รวมรายได้                          2,019.23   100.0   1,846.16      100.0   1,700.13   100.0

  ต้นทุนขาย                           1,431.34   70.9    1,280.82      69.4    1,231.77   72.5

  ค่าใช้จ่ายในการขาย                   195.70     9.7     185.14        10.0    156.93     9.2

  ค่าใช้จ่ายในการบริหาร                 256.74     12.7    225.33        12.2    191.51     11.3

  ค่าใช้จ่ายอื่นๆ                        -          -       -             -       4.13       0.2

  กำไรจากการดำเนินงาน                135.45     6.7     154.87        7.1     115.79     6.8

  กำไรก่อนต้นทุนทางการเงินและภาษีเงินได้   135.45     6.7     154.87        8.4     115.79     6.8

  ต้นทุนทางการเงิน                     19.26      1.0     25.32         1.4     34.99      2.1

  ภาษีเงินได้                          24.40      1.2     33.96         1.8     29.5       1.7

  กำไรหลังภาษีเงินได้                   91.79      4.5     95.58         5.2     51.3       3.0

  กำไรส่วนที่เป็นของผู้ถือหุ้นส่วนน้อย         0.19       0.0     0.42          0.0     0.47       0.0

  กำไรส่วนที่เป็นของผู้ถือหุ้นของบริษัทฯ       91.60      4.5     95.17         5.2     50.83      3.0
  --------------------------------- ---------- ------- ------------- ------- ---------- -------

+-------------------------------------+----------+----------+----------+
| งบกระแสเงินสด                        | ประจำปี   |          |          |
+=====================================+==========+==========+==========+
|                                     | 2556     | 2555     | 2554     |
|                                     |          | (ปร      |          |
|                                     |          | ับปรุงใหม่) |          |
+-------------------------------------+----------+----------+----------+
|                                     | ล้านบาท   | ล้านบาท   | ล้านบาท   |
+-------------------------------------+----------+----------+----------+
| กระแสเงินสดจากกิจกรรมดำเนินงาน         | 190.25   | 198.80   | 169.72   |
|                                     |          |          |          |
| (ก่อนก                               |          |          |          |
| ารเปลี่ยนแปลงในสินทรัพย์และหนี้สินดำเนินงาน) |          |          |          |
+-------------------------------------+----------+----------+----------+
| เงินสดสุทธิจากกิจกรรมดำเนินงาน           | 139.21   | 141.80   | 110.83   |
+-------------------------------------+----------+----------+----------+
| เงินสดสุทธิจากกิจกรรมลงทุน               | ( 82.33) | ( 13.79) | (69.96)  |
+-------------------------------------+----------+----------+----------+
| เงินสดสุทธิจากกิจกรรมจัดหาเงิน            | (59.90)  | (108.01) | (36.85)  |
+-------------------------------------+----------+----------+----------+
| เงินสดและรายการเทียบเท่าเงินสดเพิ่มขึ้น     | (3.02)   | 20.00    | 4.02     |
+-------------------------------------+----------+----------+----------+
| เงินสดและรายการเทียบเท่าเงินสด ณ วันต้นปี  | 30.20    | 10.20    | 6.18     |
+-------------------------------------+----------+----------+----------+
| เงินสดและรายการเทียบเท่าเงินสด ณ วันสิ้นปี  | 27.14    | 30.20    | 10.20    |
+-------------------------------------+----------+----------+----------+

  --------------------------------------------------------------------------
                                       ประจำปี                    
  ------------------------------------ ----------- ------------- -----------
  อัตราส่วนทางการเงินที่สำคัญ                2556        2555          2554
                                                   (ปรับปรุงใหม่)   

  อัตราส่วนสภาพคล่อง                                                 

  อัตราส่วนสภาพคล่อง (เท่า)                0.9         0.9           0.6

  อัตราส่วนสภาพคล่องหมุนเร็ว (เท่า)          0.6         0.6           0.4

  อัตราส่วนสภาพคล่องกระแสเงินสด (เท่า)      0.3         0.4           0.3

  อัตราส่วนหมุนเวียนลูกหนี้การค้า (เท่า)        6.7         6.2           5.8

  ระยะเวลาเก็บหนี้เฉลี่ย (วัน)               53.6        58.5          62.2

  อัตราส่วนหมุนเวียนสินค้าคงเหลือ (เท่า)       30.3        26.7          30.1

  ระยะเวลาขายสินค้าเฉลี่ย (วัน)             11.9        13.5          11.9

  อัตราส่วนหมุนเวียนเจ้าหนี้การค้า (เท่า)       7.8         7.0           8.0

  ระยะเวลาชำระหนี้ (วัน)                  46          51.1          45

  Cash Cycle (Days)                    20          20.8          29

  อัตราส่วนความสามารถในการหากำไร                                    

  อัตรากำไรขั้นต้น (%)                     28.18%      29.74%        26.77%

  อัตรากำไรจากการดำเนินงาน (%)           6.80%       8.50%         6.88%

  อัตรากำไรสุทธิ (%)                      4.55%       5.15%         3.02%

  อัตราผลตอบแทนผู้ถือหุ้น (%)                15.40%      16.42%        11.20%

  อัตราส่วนแสดงประสิทธิภาพในการดำเนินงาน                               

  อัตราผลตอบแทนจากสินทรัพย์ (%)            7.16%       7.57%         4.22%

  อัตราผลตอบแทนจากสินทรัพย์ถาวร (%)        17.78%      19.01%        13.43%

  อัตราการหมุนของสินทรัพย์ (เท่า)            1.6         1.5           1.4

  อัตราส่วนวิเคราะห์นโยบายทางการเงิน                                   

  อัตราส่วนหนี้สินต่อส่วนของผู้ถือหุ้น (เท่า)       1.1         1.2           2.5

  อัตราส่วนความสามารถชำระดอกเบี้ย (เท่า)    11.7        9.6           5.3

  อัตราการจ่ายเงินปันผล (%)                64.53%      73.39%        18.89%
  --------------------------------------------------------------------------

14. การวิเคราะห์และคำอธิบายของฝ่ายจัดการ

  14.1 ผลการดำเนินงานและฐานะทางการเงินในช่วงปีที่ผ่านมา

  (1) ภาพรวมของการดำเนินธุรกิจและการเปลี่ยนแปลงที่มีนัยสำคัญ

  การดำเนินธุรกิจของบริษัทฯ โดยรวมในปี 2556
  ยังคงมีอัตราการเจริญเติบโตของรายได้อย่างต่อเนื่องอยู่ที่ร้อยละ 9.4 ถึงแม้ว่าปี 2556
  ที่ผ่านมานั้นสภาวะเศรษฐกิจของประเทศโดยรวมจะได้รับผลกระทบจากปัญหาความไม่สงบทางการเมือง การส่งออกที่เติบโตน้อยกว่าที่คาดการณ์เนื่องจากภาวะเศรษฐกิจโลกที่ยังคงชะลอตัวอยู่ รวมทั้งภาคครัวเรือนชะลอการใช้จ่ายที่ไม่จำเป็นลง ทำให้เศรษฐกิจของประเทศมีอัตราการเติบโตเพียงร้อยละ
  2.9 (อ้างอิงจากสำนักงานพัฒนาเศรษฐกิจและสังคมแห่งชาติ)

โดยในปี 2556 ที่ผ่านมานั้น บริษัทฯ มีรายได้รวม 2,019 ล้านบาท โดยเป็นรายได้จากการขาย
1,993 ล้านบาท ซึ่งรายได้จากการขายนี้เพิ่มขึ้นจากปี 2555 จำนวน 170 ล้านบาท
หรือเพิ่มขึ้นร้อยละ 9.3% โดยการเจริญเติบโตของรายได้นั้นมาจากทุกกลุ่มผลิตภัณฑ์ของบริษัทฯ
(ยกเว้น ธุรกิจอาหารขบเคี้ยวที่มียอดขายลดลงร้อยละ 35 เมื่อเทียบกับปี 2555
โดยสาเหตุหลักมาจากปัจจัยทางเศรษฐกิจ โดยประชาชนลดการใช้จ่ายที่ไม่จำเป็นลง รวมทั้งบริษัทฯ
ได้ชะลอการออกสินค้าใหม่ไปปี 2557 จากเดิมมีแผนที่จะออกภายในปี 2556)
ซึ่งกลุ่มผลิตภัณฑ์ที่มีอัตราการเจริญเติบโตสูงคือ กลุ่มอาหารแช่แข็งพร้อมรับประทาน
มีอัตราการเติบโตร้อยละ 32, กลุ่มลูกชิ้นปลาอัตราการเติบโตร้อยละ 16,
กลุ่มร้านอาหารอัตราการเติบโตร้อยละ 63
ในขณะที่กลุ่มอาหารพื้นเมืองมีอัตราการเติบโตปกติซึ่งใกล้เคียงกับปีที่ผ่านๆ มา คือประมาณร้อยละ 6

  บริษัทฯ มีอัตรากำไรขั้นต้นโดยรวมลดลงจากร้อยละ 29.7 ในปี 2555 เป็น 28.2 ในปี 2556
  สาเหตุหลักมาจากราคาเนื้อสุกร ซึ่งเป็นวัตถุดิบหลักในการผลิตมีราคาสูงขึ้นอย่างมากถึงร้อยละ
  21
  ซึ่งส่งผลกระทบโดยตรงต่อการลดลงของอัตรากำไรขั้นต้นของสินค้าพื้นเมืองและอาหารขบเคี้ยว
  สำหรับอัตรากำไรขั้นต้นของลูกชิ้นปลาลดลงเพียงเล็กน้อย ในขณะที่กลุ่มผลิตภัณฑ์อื่นๆ
  มีการปรับตัวสูงขึ้นของอัตรากำไรขั้นต้นแต่ละผลิตภัณฑ์ (รายละเอียดปรากฏอยู่ในหัวข้อที่ 2
  ผลการดำเนินงาน)

  บริษัทฯ ยังคงเป็นผู้นำด้านการตลาดสำหรับสินค้าพื้นเมือง
  และสินค้ากลุ่มลูกชิ้นปลาโดยยังคงรักษาสัดส่วนทางการตลาดในโมเดิร์นเทรดอยู่ที่ประมาณร้อยละ 80 (เป็นข้อมูลที่บริษัทฯ
  สำรวจจากผู้ประกอบการโมเดิร์นเทรด) โดยสินค้าของส.ขอนแก่นยังคงได้รับความนิยมและความไว้วางใจสูงจากผู้บริโภคในด้านคุณภาพ
  ความสะอาด และความอร่อย

  บริษัทฯ เล็งเห็นความสำคัญในการขยายตลาดสินค้าพื้นเมืองเข้าสู่ตลาดค้าปลีกแบบดั้งเดิม
  (Traditional Trade หรือตลาด TT) เพื่อเพิ่มส่วนแบ่งทางการตลาด ซึ่งปัจจุบันบริษัทฯ
  มีส่วนแบ่งทางการตลาดสำหรับสินค้าพื้นเมืองในสัดส่วนที่ค่อนข้างต่ำในตลาด TT ดังนั้นในปี 2556
  ที่ผ่านมา บริษัทฯ ได้จัดตั้งหน่วยงานขายเพื่อทำการตลาดเชิงรุก ในตลาด TT โดยเฉพาะ
  ทั้งนี้บริษัทฯ มีศักยภาพทั้งด้านต้นทุนการผลิตและคุณภาพของสินค้า
  คาดว่าการรุกทำการตลาดในตลาด TT
  จะช่วยเพิ่มอัตราการเจริญเติบโตของยอดขายได้อย่างต่อเนื่อง

  สำหรับธุรกิจอาหารแช่แข็งพร้อมรับประทานนั้น นับว่าบริษัทฯ ประสบผลสำเร็จที่ดีในปีที่ผ่านมา
  โดยในส่วนของตลาดรับจ้างผลิต (OEM) นั้น มียอดการสั่งผลิตที่เพิ่มขึ้นจากลูกค้ารายเดิม
  และมีการมีการรับจ้างผลิตให้แก่ลูกค้ารายใหม่อีก 5 รายการในไตรมาสที่ 3 นอกจากนี้บริษัทฯ
  ยังประสบผลสำเร็จเป็นอย่างดีในการพัฒนาสินค้าภายใต้แบรนด์ของตัวเอง คือ ข้าวขาหมู ภายใต้
  แบรนด์ “ยูนนาน (YUNNAN)” ซึ่งได้รับการตอบรับจากผู้บริโภคเป็นอย่างดีโดยบริษัทฯ
  คาดว่าสินค้าข้าวขาหมูยูนนานนี้จะเป็นสินค้าคุณภาพที่ติดตลาด (Product Champion)
  อีกสินค้าหนึ่งของบริษัทฯ

  (2) ผลการดำเนินงานและความสามารถในการทำกำไร

  2.1 โครงสร้างรายได้ของบริษัทฯ ตามกลุ่มผลิตภัณฑ์

  ------------------------------------------------------------------------------------
                              ปี 2556             ปี 2555             ปี 2554    
  --------------------------- --------- -------- --------- -------- --------- --------
                              ล้านบาท    %        ล้านบาท    %        ล้านบาท    %

  1. อาหารแปรรูปจากเนื้อสุกร                                                       
  (อาหารพื้นเมือง)                                                               

  -   ในประเทศ                808.8     39.3%    764.3     41.4%    750.9     44.2%

  -   ส่งออก                   32.4      1.5%     27.1      1.5%     25.6      1.5%

  รวม                         841.2     41.7%    791.4     42.9%    776.5     45.7%

  2. อาหารทะเลแปรรูป (ลูกชิ้นปลา)                                                  

  -   ในประเทศ                652.2     32.3%    551       29.8%    461.1     27.1%

  -   ส่งออก                   65.3      3.2%     67.4      3.6%     72.9      4.3%

  รวม                         717.5     35.5%    618.4     33.5%    534       31.4%

  3. อาหารขบเคี้ยวที่ทำจากเนื้อสุกร                                                   

  -   ในประเทศ                68.8      3.4%     104.2     5.6%     94.9      5.6%

  -   ส่งออก                   5.4       0.3%     10.0      0.5%     8.5       0.5%

  รวม                         74.2      3.7%     114.2     6.1%     103.4     6.1%

  4. อาหารแช่แข็งพร้อมรับประทาน                                                    

  -   ในประเทศ                165.9     8.2%     123.1     6.7%     92.3      5.4%

  -   ส่งออก                   0.3       0.0%     2.9       0.2%     24.8      1.5%

  รวม                         166.2     8.2%     126.1     6.9%     117.1     6.9%

  5. ร้านอาหาร (QSR)           31.4      1.6%     19.3      1.0%     8.8       0.1%

  รวม                         31.4      1.6%     19.3      1.0%     8.8       0.5%

  6. การจำหน่ายสุกรพันธุ์และสุกรขุน  162.4     8.0%     153.5     8.3%     142.2     8.4%

  รวม                         162.4     8.0%     153.5     8.3%     142.2     8.4%

  ยอดขายรวม                   1,993.0   98.7%    1,822.9   98.7%    1,682.0   98.9%

  รายได้อื่น                     26.3      1.3%     23.2      1.3%     18.1      1.1%

  รวมรายได้                    2,019.2   100.0%   1,846.1   100.0%   1700.0    100.0%
  ------------------------------------------------------------------------------------

  ธุรกิจอาหารแปรรูปจากเนื้อสุกร (อาหารพื้นเมือง)

  มีสัดส่วนรายได้คิดเป็นร้อยละ 41.7 มีอัตราการเจริญเติบโตของยอดขายอยู่ที่ร้อยละ 6.3 ในปี
  2556 ที่ผ่านมาและมีอัตราการเติบโตของยอดขายเฉลี่ย 3 ปีที่ผ่านมา(Compound Annual
  Growth Rate-CAGR) อยู่ที่ร้อยละ 9.2 โดยปัจจัยที่มีผลต่อการเติบโตคือ
  การเพิ่มขึ้นของพื้นที่ขายของห้างโมเดิร์นเทรด รวมทั้งสภาวะเศรษฐกิจของประเทศเป็นหลัก
  โดยยอดขายที่เพิ่มสูงขึ้นในปีที่ผ่านมานั้นเป็นผลมาจากปริมาณการขายที่เพิ่มขึ้นและการปรับราคาขายในช่วงไตรมาสที่
  3 รวมทั้งการเปลี่ยนแปลงในส่วนผสมผลิตภัณฑ์ (Product Mix) ก็มีผลต่อยอดขายเช่นเดียวกัน

  สำหรับการส่งออกสินค้าแปรรูปจากสุกรไปยังหลายๆ ประเทศยังคงมีสัดส่วนประมาณร้อยละ 4
  ใกล้เคียงกับอดีตที่ผ่านมา
  เนื่องจากยังคงติดปัญหาที่ประเทศไทยยังคงมีข้อจำกัดในการส่งออกอาหารแปรรูปจากเนื้อสุกร

  ธุรกิจอาหารทะเลแปรรูป (ลูกชิ้นปลา)

  ธุรกิจอาหารทะเลแปรรูป เป็นอีกหนึ่งธุรกิจหลักของบริษัทฯ มีสัดส่วนรายได้ร้อยละ 35.5
  มีอัตราการเจริญเติบโตเฉลี่ย ( Compound Annual Growth Rate- CAGR) ในช่วง 3
  ปีที่ผ่านมาอยู่ที่ร้อยละ 15.3 โดยในปี 2556
  ที่ผ่านมามีอัตราการเจริญเติบโตที่ค่อนข้างสูงถึงร้อยละ 16
  ซึ่งมีผลมาจากปริมาณการขายที่เพิ่มขึ้นเป็นหลัก
  รวมทั้งบางส่วนเป็นผลมาจากการปรับขึ้นราคาในช่วงต้นไตรมาสที่ 3
  โดยยอดขายมีการปรับตัวสูงขึ้นทั้งในช่องทางโมเดิร์นเทรดและตลาดสด
  โดยเฉพาะตลาดสดมีอัตราการขยายตัวที่สูงกว่า เป็นผลมาจากการที่บริษัทฯ
  สามารถรักษาระดับคุณภาพของสินค้าได้อย่างต่อเนื่อง ถึงแม้ว่าราคาวัตถุดิบจะปรับตัวสูงขึ้น
  โดยบริษัทฯ ได้เริ่มนำเข้าปลาแช่แข็งจากต่างประเทศที่มีต้นทุนต่ำกว่า ทำให้บริษัทฯ
  ได้เปรียบคู่แข่งขันในการรักษาคุณภาพของผลิตภัณฑ์เอาไว้ได้ ถึงแม้จะมีการขึ้นราคาในไตรมาสที่
  3 ดังที่ได้กล่าวมาแล้ว ก็ไม่ได้ทำให้ยอดขายของบริษัทฯ ลดลงแต่อย่างใด

  ธุรกิจอาหารขบเคี้ยวที่ทำจากเนื้อสุกร

  ยอดขายอาหารขบเคี้ยวลดลงร้อยละ 35 ในปี 2556 ที่ผ่านมา ทั้งนี้สาเหตุหลักคือ

  1) ผลกระทบจากปัญหาเศรษฐกิจชะลอตัว ทำให้ภาคครัวเรือนลดการใช้จ่ายที่ไม่จำเป็นลง
  ทำให้ธุรกิจอุตสาหกรรมขนมขบเคี้ยวโดยรวมต่างได้รับผลกระทบเป็นวงกว้าง

  2) การชะลอการออกผลิตภัณฑ์ใหม่ ซึ่งในปลายปี 2555 บริษัทฯ ได้นำผลิตภัณฑ์ใหม่ออกสู่ตลาด
  (Soft Launch) คือ มูชิ (Moochi) ซึ่งเป็นสินค้าหมูและไก่ปรุงรสแบบทอด โดยต่อมาบริษัทฯ
  พบว่าสินค้าดังกล่าวมีปัญหาทางด้านคุณภาพซึ่งเกิดจากบรรจุภัณฑ์ กอปรกับสภาวะเศรษฐกิจ
  ชะลอตัว ดังนั้น ทางบริษัทฯ จึงตัดสินใจชะลอการออกสินค้าใหม่จากเดิมมีแผนที่จะออกภายในปี
  2556 ไปปี 2557

  ธุรกิจอาหารแช่แข็งพร้อมรับประทาน

  มีอัตราการเจริญเติบโตของยอดขายร้อยละ 32 การที่บริษัทฯ
  ประสบผลสำเร็จเป็นอย่างดีในธุรกิจนี้มีสาเหตุมาจากการที่บริษัทฯ สามารถคงมาตรฐานการผลิต
  รวมทั้งการควบคุมต้นทุนให้สามารถแข่งขันได้
  จึงได้รับความไว้วางใจจากผู้ว่าจ้างผลิตเดิมให้ผลิตเพิ่มขึ้น
  รวมทั้งมีการลงนามสัญญากับผู้ว่าจ้างรายใหม่ในการผลิตอาหารเพิ่มขึ้นอีก 5 รายการ
  โดยสัญญาได้เริ่มต้นในช่วงไตรมาสที่ 3

  บริษัทฯ เน้นนโยบายที่จะเพิ่มสัดส่วน สินค้าภายใต้แบรนด์ของตัวเอง โดยในช่วงปลายปี 2555
  ได้ออกผลิตภัณฑ์ขนมหวานภายใต้ชื่อยี่ห้อ “tweet” โดยจัดจำหน่ายผ่านห้างแมคโครเป็นหลัก
  และขายผ่านลูกค้าสถาบันหรือตลาดกลุ่มธุรกิจที่ให้บริการด้านอาหาร (HoReCa) และต่อมาในปี
  2556 บริษัทฯ ได้ออกผลิตภัณฑ์ใหม่ คือ “ขาหมูยูนนาน”

  ธุรกิจร้านอาหาร

  แซบเอ็กซ์เพรส (Zaap Express)

  ยอดขายของร้านอาหาร Zaap Express นั้นคงยังเติบโตอย่างต่อเนื่อง โดยในปี 2556
  ที่ผ่านมามีอัตราการเติบโตร้อยละ 63
  ซึ่งส่วนใหญ่เป็นการเจริญเติบโตจากยอดขายของร้านเดิมที่มีอยู่ 4 แห่ง
  และบางส่วนเป็นยอดขายที่เพิ่มขึ้นจากสาขาใหม่ที่เปิดเพิ่มขึ้นอีก 1 แห่ง (ที่ห้างสรรพสินค้าโซโห)
  ณ สิ้นธันวาคม 2556 บริษัทฯ มีสาขาร้านแซบเอ็กซ์เพรสทั้งหมด 5 สาขา

  สาเหตุที่จำนวนการเปิดสาขาใหม่ต่ำกว่าที่คาดไว้
  เนื่องจากมีการปรับเปลี่ยนโมเดลทางธุรกิจโดยบริษัทฯ
  เนื่องจากประสบปัญหาแรงงานขาดแคลนและสูงเกินสมควร บริษัทฯ
  จึงได้ปรับรูปแบบเป็นการขายทางโทรศัพท์และส่งอาหารตามสำนักงาน และจะเริ่มเปิดขายรูปแบบ
  Franchise ที่เป็น Kiosk ซึ่งจะใช้กำลังคน 3-4 คนต่อจุดขาย

  บริษัทฯ ประสบผลสำเร็จในการเพิ่มยอดขายของแต่ละสาขา
  ทั้งนี้มีผลมาจากการทำกิจกรรมการตลาดอย่างต่อเนื่อง
  และมีการปรับเมนูอาหารให้สอดคล้องกับความต้องการของลูกค้า
  รวมทั้งเริ่มมีการให้บริการจัดส่งในบางสาขา

  ร้านข้าวขาหมู ยูนนาน (YUNNAN)

  เริ่มร้านต้นแบบที่ปั๊มน้ำมันบางจาก (บางนา-ตราด กม. 4.5) ในช่วงเมษายน 2556
  และได้ขยายสาขาอีก 3 สาขาในช่วงปลายพฤศจิกายน 2556
  โดยยอดขายของร้านข้าวขาหมูยูนนานยังคงสัดส่วนที่น้อยมากเมื่อเทียบกับยอดขายของกลุ่ม
  ทั้งนี้เพราะเพิ่งเริ่มดำเนินการเต็มรูปแบบในช่วงปลายปี

  ธุรกิจจำหน่ายสุกรพันธุ์และสุกรขุน

ธุรกิจจำหน่ายสุกรพันธุ์และสุกรขุน มีอัตราการเจริญเติบโตของยอดขายร้อยละ 6
ซึ่งมีอัตราการเติบโตใกล้เคียงกับปีที่ผ่านๆ มา
ปริมาณผลผลิตสุกรขุนที่ออกสู่ตลาดน้อยกว่าที่ได้ประมาณการไว้ สาเหตุมาจากปริมาณของลูกหมู
และอัตราการเจริญเติบโตของหมูลดลง เนื่องจากสภาพภูมิอากาศที่แปรปรวนและโรคระบาด

  2.2 อัตรากำไรขั้นต้น (Gross Profit Margin)

  []ในปี 2556 บริษัทฯ มีอัตรากำไรขั้นต้นโดยรวมอยู่ที่ร้อยละ 28.2 ลดลงจากปี 2555
  ซึ่งอยู่ที่ระดับร้อยละ 29.7
  โดยมีรายละเอียดของการเปลี่ยนแปลงในอัตรากำไรขั้นต้นของแต่ละผลิตภัณฑ์ ดังนี้

-   ธุรกิจอาหารแปรรูปจากเนื้อสุกร (สินค้าพื้นเมือง) มีอัตรากำไรขั้นต้นลดลงจากร้อยละ 42.8
    ในปี 2555 เป็นร้อยละ 38.0 ในปี 2556
    สาเหตุหลักมาจากการเพิ่มขึ้นของราคาเนื้อหมูซึ่งเป็นวัตถุดิบหลักในการผลิตสินค้าพื้นเมือง
    โดยเพิ่มขึ้นเฉลี่ยประมาณร้อยละ 21 แต่อย่างไรก็ตาม บริษัทฯ
    ได้ปรับยอดขายสินค้าพื้นเมืองในช่วงไตรมาสที่ 3
    ให้สัมพันธ์กับต้นทุนที่สูงขึ้นทำให้อัตรากำไรขั้นต้นไม่ถูกกระทบอย่างมีนัยสำคัญ

-   ธุรกิจอาหารทะเลแปรรูป (ลูกชิ้นปลา) อัตรากำไรขั้นต้นของกลุ่มลูกชิ้นปลาได้รับผลกระทบ
    จาก 1) การที่วัตถุดิบหลักคือปลาสดที่สั่งซื้อจากภายในประเทศมีราคาสูงขึ้น ในปีที่ผ่านมา
    และ 2) ต้นทุนค่าแรงที่เพิ่มสูงขึ้นจากค่าล่วงเวลาที่สูง
    อันเป็นผลมาจากการเร่งการผลิตเพื่อให้เพียงพอและทันต่อความต้องการของลูกค้าที่เพิ่มสูงขึ้นอย่างรวดเร็ว
    (ในภาวะที่บริษัทฯ มีระดับการผลิตเกือบเต็มกำลังการผลิต) แต่อย่างไรก็ตาม บริษัทฯ
    ได้นำเข้าปลาสดแช่แข็งในราคาที่ต่ำกว่า นำมาถัวเฉลี่ยทำให้ต้นทุนวัตถุดิบไม่สูงขึ้นมากนัก
    กอปรกับบริษัทฯ
    สามารถปรับราคาขายสินค้าขึ้นทั้งในช่องทางโมเดิร์นเทรดและตลาดสดในต้นไตรมาสที่ 3
    (โดยไม่ส่งผลลบต่อยอดขายแต่อย่างใด) ซึ่งจากผลดังกล่าวทำให้
    อัตรากำไรขั้นต้นของกลุ่มลูกชิ้นปลาลดลงจากร้อยละ 24.9 ในปี 2555 เป็นร้อยละ 23.3
    ในปี 2556

-   ธุรกิจอาหารขบเคี้ยวที่ทำจากเนื้อสุกร
    ได้รับผลกระทบจากการขึ้นราคาของเนื้อสุกรและเนื้อไก่ค่อนข้างมาก
    กอปรกับยอดขายที่ลดลงทำให้ต้นทุนคงที่ต่อหน่วยสูงขึ้น
    ส่งผลให้อัตรากำไรขั้นต้นลดลงจากร้อยละ 31.2 ลงเหลือร้อยละ 22.3 ในปี 2556 ที่ผ่านมา

-   กลุ่มอาหารแช่แข็งพร้อมรับประทาน มีอัตรากำไรขั้นต้นปรับตัวสูงขึ้นอย่างต่อเนื่อง โดยในปี
    2556 นั้นมีอัตรากำไรขั้นต้นอยู่ที่ร้อยละ 19.1 เปรียบเทียบกับปี 2555 ซึ่งอยู่ที่ร้อยละ 9.6
    สาเหตุหลักมาจาก

-   ปริมาณการขายที่สูงขึ้นอย่างมากทำให้ประสิทธิภาพการผลิตสูงขึ้น
    ส่งผลให้ต้นทุนในการผลิตคงที่ลดต่ำลงอย่างมีนัยสำคัญ

-   ถึงแม้ราคาวัตถุดิบหลักคือราคาสุกรและราคาไก่ปรับตัวสูงขึ้นอย่างมาก แต่บริษัทฯ
    สามารถขอปรับราคากับผู้ว่าจ้างให้สอดรับกับต้นทุนวัตถุดิบที่เพิ่มสูงได้

-   กลุ่มธุรกิจร้านอาหาร มีอัตรากำไรขั้นต้นปรับตัวสูงขึ้นอย่างต่อเนื่อง จากร้อยละ 39.8 ในปี
    2555 เป็นร้อยละ 46.5 ในปี 2556 ที่ผ่านมา
    อันเป็นผลมาจากยอดขายที่เติบโตสูงขึ้นและการบริหารร้านอาหารที่มีประสิทธิภาพสูงขึ้น
    ทำให้สามารถลดต้นทุนอาหารที่เกิดจากการสูญเสียลงได้อย่างมีนัยสำคัญ

-   ธุรกิจจำหน่ายสุกรพันธุ์และสุกรขุน มีอัตรากำไรขั้นต้นอยู่ที่ร้อยละ 7.4 ในปี 2556 ที่ผ่านมา
    เปรียบเทียบกับอัตรากำไรขั้นต้นที่ติดลบร้อยละ 4 ในปี 2555
    สาเหตุเนื่องมาจากราคาเนื้อหมูที่ปรับตัวสูงขึ้นในปีที่ผ่านมา
    แต่อย่างไรก็ตามปริมาณของลูกหมูและอัตราการเจริญเติบโตของหมูลดลง
    เนื่องจากสภาพภูมิอากาศที่แปรปรวน
    และโรคระบาดทำให้อัตรากำไรขั้นต้นสูงขึ้นน้อยกว่าที่ควรจะเป็น

  2.3 ค่าใช้จ่ายในการขายและบริหาร (Selling, General & Administrative
  Expenses)

  ค่าใช้จ่ายในการขายและบริหารเพิ่มขึ้น 42 ล้านบาท จากปี 2555 หรือเพิ่มขึ้นประมาณร้อยละ
  10 โดยเพิ่มขึ้นในอัตราที่ใกล้เคียงกับการเติบโตของยอดขาย ทำให้อัตราส่วนค่าใช้จ่ายใน
  การขายและบริหารอยู่ที่ระดับร้อยละ 22.7
  เมื่อเทียบกับยอดขายใกล้เคียงกับปีที่ผ่านมาอยู่ที่ระดับร้อยละ 22.5

  ค่าใช้จ่ายในการขายและบริหารที่เพิ่มขึ้นเป็นผลมาจาก

-   เงินเดือนและผลตอบแทนอื่น (คิดเป็นร้อยละ 45 ของค่าใช้จ่ายขายและบริหาร) เพิ่มขึ้น 15
    ล้านบาท หรือเพิ่มขึ้นร้อยละ 8
    ซึ่งมีผลมาจากการปรับเงินเดือนประจำปีและการเพิ่มอัตรากำลังพลเพื่อรองรับการขยายตัวของบริษัทฯ
    และ

-   ค่าใช้จ่ายในการขายในส่วนที่เกี่ยวข้องกับช่องทางโมเดิร์นเทรดสูงขึ้น
    อันเป็นผลมาจากการเพิ่มค่าธรรมเนียมจากโมเดิร์นเทรด

  2.4 ค่าใช้จ่ายทางการเงิน (Interest Expenses)

  ค่าใช้จ่ายทางการเงินลดลงจาก 25 ล้านบาท ลดลงเหลือ 19 ล้านบาท หรือลดลงร้อยละ
  24เป็นผลมาจากการบริหารต้นทุนทางการเงินได้อย่างมีประสิทธิภาพ
  โดยอัตราดอกเบี้ยถัวเฉลี่ยที่ได้รับจากสถาบันการเงินในปี 2556
  ลดลงเมื่อเปรียบเทียบกับอัตราดอกเบี้ยถัวเฉลี่ยที่ได้รับในปี 2555 (รวมถึงบริษัทฯ
  สามารถออกตั๋วแลกเงินในการระดมเงินทุนระยะสั้นโดยตรงจากตลาดทุนในอัตราดอกเบี้ยที่ต่ำกว่าอัตราดอกเบี้ยถัวเฉลี่ยที่ได้รับจากธนาคาร)

  2.5 ผลการปรับนโยบายการบัญชีที่สำคัญ

  1) ภาษีเงินได้รอการตัดบัญชี (Deferred Tax)

  ผลจากการบังคับใช้นโยบายบัญชีที่เกี่ยวกับ Deferred Tax ในปี 2557
  ทำให้มีการปรับปรุงรายการในปี 2555 ทำให้กำไรสุทธิของปี 2555 เพิ่มขึ้น 2.1 ล้านบาท
  (จาก 93.5 ล้านบาท เป็น 95.6 ล้านบาท)

  2) นโยบายการตัดค่าเสื่อมราคา

  ในปี 2556 ที่ผ่านมา บริษัทฯ ได้ปรับนโยบายการตัดค่าเสื่อมราคาเครื่องจักรและอุปกรณ์
  โดยในอดีตบริษัทฯ จะตัดค่าเสื่อมราคาเครื่องจักรและอุปกรณ์โดยเฉลี่ยอยู่ที่ 5 ปี
  ทั้งนี้เพื่อให้ต้นทุนค่าเสื่อมราคาสะท้อนถึงความเป็นจริงและสอดคล้องกับอายุการใช้งานมากขึ้น
  ทางบริษัทฯ จึงได้ปรับระยะเวลาการตัดค่าเสื่อมราคาเครื่องจักรและอุปกรณ์เพิ่มขึ้นจากเฉลี่ย 5
  ปี เป็น 10 ปี ทั้งนี้ขึ้นอยู่กับอายุการใช้งานจริง (Economic Life)
  ของเครื่องจักรเป็นหลักด้วย
  และผลจากการปรับนโยบายค่าเสื่อมราคาดังกล่าวทำให้ค่าเสื่อมราคาโดยรวมของบริษัทฯ ลดลง
  8.7 ล้านบาท

  2.6 รายได้อื่น (Other Incomes)

  รายได้อื่นจำนวน 26 ล้านบาท ส่วนใหญ่มาจากรายได้จากการขายก้างปลาจำนวน 13.8
  ล้านบาท กำไรจากการขายพ่อแม่พันธุ์คัดทิ้ง 4.6 ล้านบาท ที่เหลือคือรายได้อื่นๆ ซึ่งรายได้อื่นๆ
  ส่วนใหญ่เป็นรายได้ที่เกิดขึ้นเป็นประจำทุกปี (Recurring Income)

  2.7 กำไรสุทธิจากการดำเนินงาน (Net Income)

  กำไรสุทธิของบริษัทฯ ลดลงจาก 95.58 ล้านบาทในปี 2555 ลดลงเหลือ 91.79 ล้านบาทในปี
  2556 หรือลดลงคิดเป็นร้อยละ 4 โดยมีสาเหตุหลักมาจากต้นทุนวัตถุดิบที่สูงขึ้นเป็นหลัก

  2.8 อัตราผลตอบแทนต่อผู้ถือหุ้น (Return on Equity)

  ในปี 2556 บริษัทฯ มีอัตราผลตอบแทนต่อผู้ถือหุ้น (Return on Equity - ROE) อยู่ที่ร้อยละ
  15.4 ซึ่งลดลงจากร้อยละ 16.4 ในปี 2555 การลดลงใน ROE
  มีผลมาจากการลดลงในกำไรสุทธิเป็นหลัก ซึ่งอัตราผลตอบแทนผู้ถือหุ้นที่ร้อยละ 15.4 นี้
  เป็นอัตราที่สูงกว่าค่าเฉลี่ยของอุตสาหกรรมอาหารและเครื่องดื่ม ซึ่งอยู่ที่ร้อยละ 10

  (3) ความสามารถในการบริหารทรัพย์สิน

-   ณ สิ้นปี 2556 บริษัทฯ มีสินทรัพย์รวม 1,308.09 ล้านบาท
    โดยแบ่งออกเป็นสินทรัพย์หมุนเวียน 502.80 ล้านบาทหรือคิดเป็นร้อยละ 38 ของสินทรัพย์รวม
    และสินทรัพย์ถาวร 805.28 ล้านบาทหรือคิดเป็นร้อยละ 62 ของสินทรัพย์รวม
    ซึ่งสัดส่วนของสินทรัพย์หมุนเวียนและสินทรัพย์ไม่หมุนเวียนนั้นใกล้เคียงกับปี 2555 ที่ผ่านมา

-   ในปี 2556 ที่ผ่านมานั้น บริษัทฯ มีการลงทุนเพิ่มในสินทรัพย์ถาวร เป็นจำนวน 87 ล้านบาท
    โดยเป็นการลงทุนบางส่วนในโครงการเพิ่มกำลังการผลิตลูกชิ้นปลาของ บมจ.
    มหาชัยฟู้ดโปรเซสซิ่ง จำนวน 31 ล้านบาท ที่เหลือ 56 ล้านบาท
    ส่วนใหญ่เป็นการลงทุนเพื่อทดแทนเครื่องจักรเดิมและเป็นการเพิ่มประสิทธิภาพในการผลิตเพื่อลดต้นทุน

-   ในปี 2556 ที่ผ่านมา บริษัทฯ มีอัตราการหมุนเวียนของสินทรัพย์รวม (Total Assets
    Turnover) อยู่ที่ 1.6 เท่า ซึ่งสูงกว่าปี 2555 ที่ผ่านมา ซึ่งอยู่ที่ 1.5 เท่า
    รวมทั้งสูงกว่าค่าเฉลี่ยของหมวดอุตสาหกรรมอาหารและเครื่องดื่ม
    ซึ่งมีอัตราการหมุนเวียนของสินทรัพย์รวมอยู่ที่ 1.1 เท่า

  การปรับตัวดีขึ้นของอัตราการหมุนเวียนของสินทรัพย์มีผลมาจากการเพิ่มขึ้นของยอดขายร้อยละ
  9.3 ซึ่งสูงกว่าการปรับตัวเพิ่มขึ้นของสินทรัพย์รวม ซึ่งเพิ่มขึ้นเพียงร้อยละ 4 ในปีที่ผ่านมา

-   การบริหารเงินทุนหมุนเวียน (สินทรัพย์หมุนเวียน) นั้นมีประสิทธิภาพเป็นไปตามนโยบายบริษัทฯ
    ที่วางไว้

  -ระยะเวลาในการเก็บหนี้ ปี 2556 อยู่ที่ 53.6 วัน ซึ่งดีกว่าปี 2555 ซึ่งอยู่ที่ 58.5 วัน
  ทั้งนี้มีสาเหตุหลักมาจากยอดขายลูกชิ้นปลา (ธุรกิจอาหารทะเลแปรรูป)
  ในตลาดค้าปลีกแบบดั้งเดิม (Traditional Trade) เพิ่มสูงขึ้น ซึ่งมีเครดิตเทอมค่อนข้างสั้น
  รวมทั้งการเพิ่มยอดขายของกิจการร้านอาหารซึ่งเป็นธุรกิจขายสด

  -ระยะเวลาในการเก็บสินค้าสำเร็จรูปคงคลัง ปี 2556 อยู่ที่ 11.9 วัน ซึ่งสั้นกว่าเมื่อเทียบกับปี
  2555 ซึ่งอยู่ที่ 13.5 วัน สาเหตุมาจากในส่วนของธุรกิจอาหารทะเล แปรรูป (ลูกชิ้นปลา)
  มียอดการสั่งซื้อเข้ามาสูงมากและโรงงานผลิตเกือบเต็มกำลังการผลิต
  ดังนั้นจึงมีสินค้าสำเร็จรูปคงคลังน้อยมากหรือในบางช่วงเวลาเกือบจะเป็นศูนย์

-   สิ้นปี 2556 บริษัทฯ มีที่ดินรอการพัฒนามูลค่าตามบัญชี 332.1 ล้านบาท คิดเป็นร้อยละ 25
    ของทรัพย์สินรวม โดยที่ดินรอการพัฒนาดังกล่าว ส่วนใหญ่อยู่ที่ อ.แก่งคอย จ.สระบุรี
    ซึ่งโครงการรถไฟรางคู่จะพาดผ่านใกล้กับที่ดินดังกล่าว
    ซึ่งบริษัทฯรอจังหวะและโอกาสที่เหมาะสมในการขายที่ดินดังกล่าวเพื่อให้เกิดประโยชน์สูงสุดกับบริษัทฯ

-   การด้อยค่าของทรัพย์สิน

  -การด้อยค่าในเงินลงทุน บริษัทฯ
  มิได้มีการตั้งสำรองเงินลงทุนในบริษัทย่อยเนื่องจากเป็นบริษัทที่มีฐานะทางการเงินและผลการดำเนินงานที่ดี

  -การตั้งสำรองหนี้สูญ ลูกหนี้ส่วนใหญ่ของบริษัทฯ มีลูกหนี้ที่มีคุณภาพดี (กิจการโมเดิร์นเทรด)
  รวมทั้งการบริหารนโยบายสินเชื่ออย่างเคร่งครัด ทำให้บริษัทฯ ไม่มีหนี้ค้างชำระเกินกำหนด
  โดยอายุของลูกหนี้มีรายละเอียดดังนี้

  ----------- ----------------- ----------- ----------- ----------- -----------
              ยังไม่ถึงกำหนดชำระ   0-3 เดือน    3-6 เดือน    6-12 เดือน   >12 เดือน

  จำนวนหนี้     256               33          1           -           -
  (ล้านบาท)                                                          
  ----------- ----------------- ----------- ----------- ----------- -----------

  -การด้อยค่าของสินค้าคงเหลือ บริษัทฯ ได้ปรับลดราคาทุนของวัตถุดิบและวัสดุหีบห่อลงจำนวน
  6.7 ล้านบาท ซึ่งเป็นผลมาจากการเลื่อนการออกสินค้าใหม่ออกไป ส่งผลให้วัสดุหีบห่อล้าสมัย

  (4) สภาพคล่องและความเพียงพอของเงินทุนของบริษัทฯ

  4.1 แหล่งที่มาและใช้ไปของเงินทุน

  4.1.1 การเปลี่ยนแปลงของแหล่งเงินทุน

  แหล่งที่มาของเงินทุนส่วนใหญ่มาจากกระแสเงินสดจากกิจกรรมดำเนินงาน โดยในปี 2556
  บริษัทฯ
  มีกระแสเงินสดจากการดำเนินงานก่อนการเปลี่ยนแปลงในทรัพย์สินและหนี้สินดำเนินการจำนวน
  190 ล้านบาท ซึ่งลดลงจากปี 2555 ร้อยละ 4 โดยสาเหตุหลักมาจากกำไรจากการดำเนินงาน
  (EBIT) ลดลง

  เงินทุนหมุนเวียนสุทธิ (ลูกหนี้ + สินค้าคงเหลือ – เจ้าหนี้) เพิ่มขึ้นจาก 274 ล้านบาท ในปี
  2555 เป็น 282 ล้านบาทในปี 2556 เพิ่มขึ้นเพียงร้อยละ 3 ซึ่งเพิ่มขึ้นน้อยกว่ายอดขายที่เพิ่มขึ้น
  ทั้งนี้เป็นผลมาจากการบริหารเงินทุนหมุนเวียนที่มีประสิทธิภาพ
  กอปรกับการเพิ่มสัดส่วนของยอดขายที่มีเครดิตเทอมสั้นมากขึ้น

  โดยเงินสดสุทธิจากกิจกรรมดำเนินงาน (ภายหลังภาษีเงินได้) 139.2 ล้านบาท
  นำไปใช้ในกิจกรรมลงทุนสุทธิ 82.33 ล้านบาท และใช้ไปในกิจกรรรมจัดหาเงิน 59.9 ล้านบาท

  สรุปโดยภาพรวม กระแสเงินสดจากการดำเนินงาน (EBITDA หรือ Internal Cash Flows)
  เป็นแหล่งเงินทุนหลักที่ใช้ไปในการขยายธุรกิจในปี 2556 ที่ผ่านมา โดยมีสัดส่วนสูงถึงร้อยละ
  67.5 ของแหล่งที่มาของเงินทุนทั้งบริษัทฯ

  4.1.2 ความเหมาะสมของโครงสร้างเงินทุน

  อัตราส่วนหนี้สินต่อส่วนของทุน (Debt/ Equity ratio, D/E ratio) ณ สิ้นปี 2556 บริษัทฯ
  มี D/E ratio อยู่ที่ 1.1 เท่า ซึ่งอยู่ในระดับที่ค่อนข้างต่ำกว่าค่าเฉลี่ยอุตสาหกรรมซึ่งอยู่ที่ 1.5
  เท่า และถ้าพิจารณาถึงอัตราส่วนหนี้สินที่มีดอกเบี้ยต่อส่วนของทุน (Net Debt/ Equity
  ratio) ของบริษัทฯ อยู่ที่ระดับ 0.72 เท่า ซึ่งถือว่ายังอยู่ในระดับต่ำ
  ซึ่งสะท้อนให้เห็นถึงฐานะทางการเงินที่ค่อนข้างมั่นคงในระดับหนึ่ง
  เนื่องจากมีภาระหนี้ในสัดส่วนค่อนข้างต่ำและยังแสดงถึงความสามารถในการก่อหนี้ของบริษัทฯ
  เพื่อขยายกิจการในอนาคตอีกด้วย

  อัตราส่วนความสามารถในการชำระดอกเบี้ย (Interest Coverage Ratio : DSCR) ณ
  สิ้นปี 2556 อยู่ที่ 11.7 เท่า แสดงถึงบริษัทฯ มีความสามารถในการจ่ายดอกเบี้ยอยู่ในระดับสูง

  4.2 รายจ่ายลงทุน (Capital Expenditure)

  รายจ่ายลงทุนที่เกิดขึ้นในปี 2556 นั้น ประกอบไปด้วย 2 ส่วน คือ

  1) รายจ่ายลงทุนประจำปีสำหรับการซื้อเครื่องจักรอุปกรณ์เพื่อทดแทนของเก่าที่หมดสภาพ
  และเป็นการเพิ่มประสิทธิภาพการผลิตเพื่อลดต้นทุน โดยบริษัทฯ
  ได้ลงทุนรวมทั้งหมดในส่วนนี้เป็นเงินประมาณ 56 ล้านบาท

  2)
  รายจ่ายลงทุนโครงการเพิ่มกำลังการผลิตและเพิ่มประสิทธิภาพการผลิตสำหรับโรงงานผลิตลูกชิ้นปลาของบริษัท
  มหาชัยฟู้ด โปรเซสซิ่ง จำกัด เป็นเงิน 31 ล้านบาท
  โดยมูลค่าเงินลงทุนในโครงการทั้งหมดประมาณการไว้ที่ 313 ล้านบาท
  โดยตารางเวลาการจ่ายเงินลงทุนมีดังนี้

  ---------- --------------- --------------- --------------- -------------
             2555            2556            2557            รวม

  รายจ่าย     29              31              253             313
  ---------- --------------- --------------- --------------- -------------

  โดยคาดว่าโรงงานบางส่วนจะแล้วเสร็จและเริ่มดำเนินการผลิตได้ในช่วงต้นไตรมาสที่ 3 ปี
  2557 และทั้งโครงการจะเสร็จสมบูรณ์ภายในไตรมาสที่ 3 ปี 2557 เช่นเดียวกัน

  รายละเอียดโครงการ

1.  เพิ่มกำลังการผลิตลูกชิ้นปลาจาก 9000 ตัน/ปี เป็น 14,300 ตัน/ปี

2.  เพิ่มไลน์การผลิตอาหารขบเคี้ยวที่ทำจากเนื้อสัตว์ (โดยเฉพาะจากไก่และอาหารทะเล)
    ภายใต้เครื่องหมายฮาลาล (Halal) เพื่อส่งออก

3.  โครงการลงทุนเพื่อลดต้นทุนการผลิต โดยมีโครงการหลัก ได้แก่ 1)
    โครงการสร้างโรงน้ำแข็ง 2) โครงการเครื่องตัดหัวปลาอัตโนมัติ 3)
    โครงการไลน์เครื่องชั่งและเครื่องบรรจุอัตโนมัติ และ 4)
    โครงการห้องแช่แข็งสำหรับสินค้าส่งออก โดยโครงการทั้งหมดนี้จะทำให้บริษัทฯ
    มีกำลังการผลิตที่เพียงพอตอบสนองต่ออัตราการเติบโตของยอดขายของกลุ่มลูกชิ้นปลาที่ค่อนข้างสูง
    รวมทั้งทำให้ต้นทุนการผลิตโดยรวมลดลงได้ประมาณร้อยละ 2

  สำหรับปี 2557 นั้น บริษัทฯ คงเหลือรายจ่ายลงทุนสำหรับโครงการนี้เป็นจำนวน 253 ล้านบาท
  ซึ่งเป็นค่าก่อสร้างโรงงานและเครื่องจักร
  ซึ่งโครงการได้รับเงินกู้ระยะยาวจากสถาบันการเงินที่สามารถเบิกใช้ได้อีก 218.5 ล้านบาท
  หรือคิดเป็นร้อยละ 86.4 ของ รายจ่ายลงทุน ส่วนที่เหลือ 34.5 ล้านบาท
  จะใช้แหล่งที่มาจากกระแสเงินสดจากการดำเนินงาน

  4.3 ความเพียงพอของสภาพคล่อง

  ณ สิ้นปี 2556 บริษัทฯ มีอัตราส่วนสภาพคล่องอยู่ที่ 0.9 เท่า ซึ่งนับว่ายังอยู่ในอัตราที่เหมาะสม
  แต่อย่างไรก็ตามบริษัทฯ
  อยู่ระหว่างการดำเนินการแปลงเงินกู้ระยะสั้นบางส่วนให้เป็นเงินกู้ระยะยาวเพื่อรักษาอัตราส่วนสภาพคล่องอยู่ในระดับ
  1 เท่า

  บริษัทฯ มีนโยบายใช้บริการวงเงินสินเชื่อจากสถาบันการเงินมากกว่า 1 แห่ง
  (เพื่อกระจายความเสี่ยง) ณ สิ้นปี 2556 วงเงินสินเชื่อระยะสั้นที่บริษัทฯ
  ได้รับจากสถาบันการเงินอยู่ในระดับที่เพียงพอที่จะรองรับปริมาณธุรกิจที่เพิ่มขึ้นจากการขยายตัวของบริษัทฯ

  นอกจากนี้ บริษัทฯ สามารถออกตั๋วแลกเงิน (Bill of Exchange- B/E)
  ในการกู้เงินโดยตรงจากตลาดทุน
  ในอัตราดอกเบี้ยที่ต่ำกว่าอัตราดอกเบี้ยถัวเฉลี่ยที่ได้รับจากธนาคาร โดยตั๋วที่ออกมีอายุประมาณ 3
  เดือน
  ซึ่งความสำเร็จในการระดมทุนโดยตรงจากตลาดทุนจะช่วยเพิ่มขีดความสามารถในการจัดหาเงินทุนระยะสั้นเมื่อจำเป็นได้อีกช่องทางหนึ่ง

  (5) ภาระผูกพันด้านหนี้สิน

  ณ 31 ธันวาคม 2556 หน่วย : ล้านบาท

  -----------------------------------------------------------------------------
  ภาระผูกพัน              รวม     ระยะเวลาการชำระ                   
  --------------------- ------- ----------------- ------- ------- -------------
                                น้อยกว่า 1 ปี        1-3 ปี   3-5 ปี   มากกว่า 5 ปี

  เงินกู้ระยะยาว           107.8   3.5               30.0    39.4    34.9
  -----------------------------------------------------------------------------

  14.2 ปัจจัยหรือเหตุการณ์ที่อาจมีผลต่อฐานะการเงินหรือการดำเนินงานอย่างมีนัยสำคัญในอนาคต

  I) ปัจจัยที่จะมีผลต่อการดำเนินงานในอนาคตพอสรุปได้ดังนี้

1)  ภาวะเศรษฐกิจ เป็นปัจจัยหนึ่งที่มีผลกระทบโดยตรงกับรายได้ของบริษัท
    โดยจะเห็นได้จากในปีที่ผ่านมา
    รายได้จากการขายอาหารขบเคี้ยวที่ทำจากเนื้อสัตว์ได้รับผลกระทบโดยตรงกับการที่เศรษฐกิจชะลอตัว
    ทำให้ผู้บริโภคลดการใช้จ่ายที่ไม่จำเป็นลง สำหรับผลิตภัณฑ์อื่นๆ ได้แก่ กลุ่มอาหารพื้นเมือง
    กลุ่มลูกชิ้นปลา กลุ่มอาหารแช่แข็งพร้อมรับประทาน และกิจการร้านอาหาร
    ได้รับผลกระทบไม่มากนัก เนื่องจากเป็นสินค้าอาหารที่มีความจำเป็นต่อการดำรงชีพ

2)  ความผันผวนของราคาวัตถุดิบ (โดยเฉพาะราคาของเนื้อสุกรซึ่งเป็นวัตถุดิบหลัก)
    ส่งผลกระทบโดยตรง ทำให้ต้นทุนการผลิตสูงขึ้น ทำให้อัตรากำไรขั้นต้นลดลง แต่อย่างไรก็ตาม
    จากการที่บริษัทฯ มีฟาร์มสุกรเป็นของตัวเอง
    รวมทั้งการติดตามการเปลี่ยนแปลงราคาของเนื้อสุกรอยู่ตลอดเวลา
    เมื่อแนวโน้มราคาสูงขึ้นค่อนข้างจะแน่ชัด บริษัทฯ
    จะทำการสต๊อกเนื้อสุกรไว้เพียงพอสำหรับการผลิตประมาณ 3-6 เดือน
    เพื่อลดผลกระทบจากการเพิ่มขึ้นของต้นทุนการผลิต อีกทั้งบริษัทฯ เป็นผู้นำทางด้านราคา
    ดังนั้นที่ผ่านมาบริษัทฯ สามารถขึ้นราคาสินค้าในอัตราที่เหมาะสม ให้สอดคล้องกับต้นทุนที่เพิ่มขึ้น
    นอกจากนี้การมีฟาร์มสุกรเป็นของตัวเองยังช่วยให้กำไรขั้นต้นโดยรวมของบริษัทฯ
    ไม่ถูกกระทบมากจนเกินไป
    เพราะในขณะที่ราคาสุกรสูงนั้นธุรกิจฟาร์มสุกรก็จะมีอัตรากำไรขั้นต้นสูงตามไปด้วย
    จึงสามารถชดเชยกำไรขั้นต้นจากสินค้าของบริษัทฯ ที่ลดลงได้

3)  ผู้ประกอบการร้านค้าปลีกสมัยใหม่หรือโมเดิร์นเทรด
    มีความเป็นไปได้ที่จะเรียกเก็บอัตราค่าธรรมเนียมและค่าใช้จ่ายต่างๆ
    ในการนำสินค้าเข้าไปวางจำหน่ายในอัตราที่สูงขึ้น

4)  การจัดตั้งทีมขายตลาด TT ทำตลาดเชิงรุก จะทำให้บริษัทฯ
    เพิ่มส่วนแบ่งการตลาดในตลาดค้าปลีกแบบดั้งเดิม
    จะช่วยให้อัตราการเจริญเติบโตของยอดขายของบริษัทฯ แข็งแกร่งยิ่งขึ้น

  II) โครงการเพิ่มกำลังการผลิตลูกชิ้นปลาและอาหารขบเคี้ยวจากเนื้อสัตว์ (ฮาลาล)

  โรงงานลูกชิ้นปลาจะเริ่มดำเนินการผลิตได้ในช่วงต้นไตรมาสที่ 3 ปี 2557
  และอาหารขบเคี้ยวจากเนื้อสัตว์ที่เป็นฮาลาลจะเริ่มเดินเครื่องผลิตได้ในต้นไตรมาสที่ 4
  ปีเดียวกัน

  สำหรับปี 2557 นั้น บริษัทฯ คงเหลือรายจ่ายลงทุนสำหรับโครงการนี้เป็นจำนวน 253 ล้านบาท
  ซึ่งเป็นค่าก่อสร้างโรงงานและเครื่องจักร
  ซึ่งโครงการได้รับเงินกู้ระยะยาวจากสถาบันการเงินในส่วนนี้เป็นเงิน 230 ล้านบาท ซึ่งบริษัทฯ
  ได้เบิกเงินกู้ดังกล่าวจำนวน 11.5 ล้านบาทในปี 2556
  ดังนั้นยังคงเหลือวงเงินที่สามารถเบิกใช้ได้อีก 218.5 ล้านบาท (หรือคิดเป็นร้อยละ 86.4
  ของรายจ่ายลงทุน 253 ล้านบาท) ส่วนที่เหลือ 34.5 ล้านบาท
  จะใช้แหล่งที่มาจากกระแสเงินสดจากการดำเนินงาน

  ภาระหนี้ระยะยาว 218.5 ล้านบาท ที่จะเพิ่มขึ้นในปี 2557
  จะส่งผลทำให้อัตราส่วนหนี้สินที่มีภาระดอกเบี้ย/ ส่วนของทุน เพิ่มขึ้นอยู่ที่ระดับประมาณ 1.1 : 1
  ซึ่ง ยังคงเป็นสัดส่วนที่อยู่ในระดับที่เหมาะสมค่อนข้างต่ำ